АҞӘА, хәажәкыра 20 - Sputnik. Аҟәа, Ешба имҩаҿы игылоу анхарҭаҩны аевкалипт ақәҳаит ҳәа Sputnik иазеиҭеиҳәеит Аҟәеи Аҟәа араиони рҿы амцарцәареиқәырхаратә отриад аиҳабы Ҭемыр Кәыҵниа.
"Аевкалипт жәбаны еихагылоу аҩны иақәҳаит. Уи адагьы амашьынақәа ҩба ԥҽит, урҭ аӡәгьы дырҭатәамызт. Иара убасгьы актәи инаркны аԥшьбатәи аихагылаҟынӡа аԥенџьырқәа ԥҽит", - иҳәеит иара.
Уажәазы аҭыԥ аҿы акоммуналтә маҵзурақәа аус руеит аҵла ԥҟаны ақәгаразы. Амҩаду аҿы амашьынақәа рныҟәара аҵла ахькаҳаз иаԥырхагамхеит иҳәеит Ҭемыр Кәыҵниа.